Islandsk ku

Islandsk ku (íslenska kýrin eller íslenskir nautgripir) er den dominerende kurasen på Island. Islandske kyr stammer fra kyr som ble importert fra Norge så tidlig som på 900-tallet. Islandske kyr har derfor vært isolert genetisk i generasjoner. Islandsk ku er mest i slekt med den norske rasen sidet trønder- og nordlandsfe. I dag finnes det cirka 75 000 dyr av rasen på Island, hvorav 26 000 er melkekyr. Rasen er kollet, med stor variasjon i farger og fargemønstre. Gjennomsnittlig vekt for voksne kyr er 430 kg og 600 kg for voksne okser. Gjennomsnittlig årsavdrått er 5479 kg (2008) med 4,00 % fett og 3,40% protein.

Se også
 Liste over kuraser

Eksterne lenker
 N-EURO-CAD
 Bóndi.is – Niðurstöður skýrsluhalds; avdråttsrapporter om melkeproduksjon på Island

Kategori:Kuraser
Kategori:Island